Banu Hashim ( Larabci:بنو ها شم ) babbar dangin kabilar Kuraishawa ce, ita kuma Kuraish, kabila ce babba ga larabawan Makkah da Madina, wanda annabin musulunci Muhammad S.A.W ya kasance dan kabilar ne, kakan shi shi ne Hashim bn Abd Manaf, wanda aka laƙaba sunan dangin daga gareshi, Ana kiran yayan Abdu Manaf wannan dangin a matsayin Hashemites ko Al-hashimi. Zuriyar Muhammad yawanci suna daukar lakabin Sayyid, Syed, Hashimi, Al-Hashmi ‚ Sayed da Sharif, ko kuma dangin Ashraf (wanda yayi daidai da Ahl al-Bayt ). Daga cikin Larabawan da suka gabaci Islama, mutane suna sanya kansu bisa ga kabilan su, dangin su, sannan gidan su / dangin su. Akwai manyan nau'ikan kabila guda biyu: Adnanites (waɗanda suka fito daga Adnan, kakannin kakannin larabawan arewa, tsakiya da yammacin Larabawa) da kuma Qahtanites (waɗanda suka samo asali daga Qahtan, kakannin gargajiyar Larabawan kudu da gabashin Larabawa). Banu Hashim daya ne daga cikin dangin kabilar kuraishawa, kuma kabilar Adnan ce.